ആദ്യ പ്ലേ ഓഫില് ടോസ് ജയിച്ചു ധോണി ഡല്ഹിയെ ബാറ്റിങ്ങിന് അയച്ചു Begin typing your search... X ഐ.പി.എല് 2021 സീസണിന്റെ ആദ്യ ക്വാളിഫയറില് ടോസ് ജയിച്ച് ചെന്നൈ സൂപ്പര് കിങ്സ് നായകന് മഹേന്ദ്ര സിങ് ധോണി. സെമി ഫൈനലിനു തുല്യമായ ക്വാളിഫയര് വണ്ണില് ജയിച്ച് ഫൈനലില് സ്ഥാനമുറപ്പിക്കുകയെന്ന ലക്ഷ്യത്തോടെ ധോണി ഇന്ത്യന് യുവതാരം റിഷഭ് പന്ത് നയിക്കുന്ന ഡല്ഹി ക്യാപിറ്റല്സിനെ ബാറ്റിങ്ങിന് അയച്ചു. പോയിന്റ് പട്ടികയില് ഒന്നാംസ്ഥാനക്കാരായി പ്ലേഓഫിലേക്ക് എത്തിയ ഡല്ഹി കന്നിക്കിരീടമാണ് ലക്ഷ്യമിടുന്നത്. അതേസമയം കഴിഞ്ഞ സീസണില് യു.എ.ഇ. മണ്ണില് മോശം പ്രകടനം കാഴ്ചവച്ച ശേഷം ഇക്കുറി വന് തിരിച്ചുവരവ് നടത്തിയ ചെന്നൈ നായകന് ധോണിക്ക് കിരീടത്തോടെ യാത്രയയപ്പ് നല്കാനാണ് ഉദ്ദേശിക്കുന്നത്. ധോണിയുടെ അവസാന ഐ.പി.എല്. സീസണാകും ഇതെന്നാണ് സൂചന. നാലാം കിരീടമാണ് ധോണിയുടെയും സംഘത്തിന്റെയും സ്വപ്നം. നേരത്തേ ലീഗ് ഘട്ടത്തില് രണ്ടു തവണ ചെന്നൈയും ഡല്ഹിയും ഏറ്റുമുട്ടിയപ്പോഴും വിജയം ഡല്ഹിക്കൊപ്പമായിരുന്നു. അതേ പ്രകടനം ആവര്ത്തിക്കാനാണ് ഡല്ഹി ശ്രമിക്കുന്നത്. പക്ഷെ നോക്കൗട്ട് മല്സരങ്ങളില് ജയിച്ച് അനുഭവസമ്ബത്തുള്ള ചെന്നൈയ്ക്കെതിരേ ഡി.സിക്കു ജയം ഒരിക്കലും എളുപ്പമാവില്ല. 14 മല്സരങ്ങളില് നിന്നും 10 ജയവും നാലു തോല്വിയുമടക്കം 20 പോയിന്റുമായാണ് ഡല്ഹി ലീഗ് ഘട്ടത്തിലെ ഒന്നാംസ്ഥാനക്കാരായി മാറിയത്. ചെന്നൈയാവട്ടെ 14 മല്സരങ്ങളില് നിന്നും ഒമ്ബതു ജയവും അഞ്ചു തോല്വിയുമടക്കം 18 പോയിന്റോടെ രണ്ടാംസ്ഥാനക്കാരാവുകയായിരുന്നു. അവസാന ലീഗ് മല്സരത്തില് റോയല് ചാലഞ്ചേഴ്സ് ബാംഗ്ലൂരിനോടു ഡല്ഹി അവസാന ബോളില് തോറ്റിരുന്നു. ചെന്നൈയാവട്ടെ അവസാനത്തെ മൂന്നു കളികളിലും തോറ്റതിന്റെ ക്ഷീണത്തിലാണ് പ്ലേഓഫില് ഇറങ്ങുന്നത്. ഇന്ത്യയിലെ ആദ്യപാദത്തില് ഇവരുടെ ആദ്യ മല്സരത്തില് ഏഴു വിക്കറ്റിനായിരുന്നു ഡല്ഹിയുടെ ജയം. പിന്നീട് യു.എ.ഇയിലെ രണ്ടാംപാദത്തില് മൂന്നു വിക്കറ്റിനും. ഇന്നത്തെ നിര്ണായക മത്സരത്തില് ചെന്നൈ ഗ്രൂപ്പ് ഘട്ടത്തിലെ അവസാന മത്സരത്തിലെ ഇലവനേ അതേപടി നിലനിര്ത്തി. ഇതോടെ ഉപനായകന് സുരേഷ് റെയ്ന ആദ്യ ഇലവനില് ഇടംപിടിച്ചില്ല. ഡല്ഹി നിരയില് ഒരു മാറ്റമുണ്ട്. റിപാല് പട്ടേലിനു പകരം ഇംഗ്ലീഷ് താരം ടോം കറന് ഇലവനില് ഇടംനേടി. TAGS: Popular X TAGS: